Noticia contrapellationis et werpitionis apud Matisconem sub die Martis, in mense junio, in mallo publico, ante presentiam domni Walterii vicecomitis missi domni Leotaldi comitis, Nordonium, Manegoldum, David, Bererium, Ingelardum, Berardum, Idonium cum ceteris mertx presentiam contrapellavit Humbertus prepositus Matiscensis una cum aliis canonicis Sancti Vincentii, tres homines, Gislardum, Bernardum, atque Rambaldum, cum uxoribus eorum Aaleldis, Sufficia et Ingelelde, quod rebus Sancti Vincentii in villa Cavaniaco. Hoc est vinea que terminatur a mane terra Ingeltrudis, a medio die ad heredes Bernardi, a sero Sancti Stephani, a circio fossado finali et concisa. Infra istos terminos Aalbertus pater illorum et uxor ejus Raneldis incartaverunt Sancto Vincentio, et ipsi tenent injuste; ut autem se recognoverunt, ipse Gislardus et Bernardus atque Rambaldus et uxores eorum directum Sancti Vincentii werpiverunt ipsas res his presentibus. S. Bernardi. S. Ramberti. S. Petri. S. Idreni. S. Aymonis. S. Ingelardi.